Árshátíð Kleppjárnsreykja-deildar Grunnskóla Borgarfjarðar verður haldin í íþróttahúsinu á Kleppjárns-reykjum fimmtudaginn 21. mars kl. 20 . Dagskráin þann dag verður með öðru sniði en venjulega . Allir nemendur mæta í skólann að morgni á sama tíma og þeir eru vanir . Þá verður lögð lokahönd á undirbúning hátíðarinnar og verða nemendur í skólanum til hádegis . Að loknum hádegisverði klukkan 12:30 fara nemendur heim með skólabílum en koma svo aftur um kvöldið með einkabílum . Á árshátíðinni verða sýnd leikrit , skuggaleikhús og stuttmyndir og taka allir nemendur skólans þátt á einhvern hátt eins og venjulega . Eitt atriði verður sýnt inni í skólanum . Að skemmtun lokinni verða veitingar í skólanum í boði og umsjón foreldra . Allir hjartanlega velkomnir .